Szent Liturgia

Pünkösd utáni 32. vasárnap – 2018. január 14. – Vízkereszt ünnepzárása

Változó részek

Antifonák

I. antifóna

Kijövén Izrael Egyiptomból, / Jákob háza az idegen nép közül.

Az Istenszülő imái által, / Üdvözítő, üdvözíts minket!

A tenger látta ezt és futott, / a Jordán visszafordult. – Az Istenszülő... (Zsolt 113,1.3)

Dicsőség. Most és. – Az Istenszülő...

II. antifóna

Szeretem, mert az Úr meghallgatta / könyörgésem szavát.

Üdvözíts minket Isten Fia, aki a Jordánban János által megkereszteltettél, énekelünk néked: Alleluja, alleluja, alleluja!

Mert hozzám hajtotta fülét, / azért segítségül hívom őt napjaimban. – Üdvözíts… (Zsolt 114,1-2)

Dicsőség. Most és. Istennek egyszülött...

Bemeneti vers

Jertek, imádjuk Krisztust, és boruljunk le Előtte, üdvözíts minket Isten Fia, aki a Jordánban János által megkereszteltettél, énekelünk néked: Alleluja, alleluja, alleluja!

Tropárok

7. hang

Megtörted kereszteddel a halált, / és a gonosztevőnek megnyitottad az édenkert ajtaját; / a kenethozó asszonyok sírását megszüntetéd, / és feltámadásodat az apostoloknak is értésükre adni megparancsolád, / Krisztus Istenünk, /’ ajándékozván a világnak gazdag kegyelmet.

1. hang

A Jordánban való kereszteltetésedkor, Urunk, / kijelentetett nekünk a Szentháromság imádtatása; / mert az Atyának szózata bizonyságot tőn rólad, / kedves Fiának nevezvén téged, / a Szentlélek pedig galamb képében megerősíté a szózat csalhatatlanságát. / Ki megjelentél és a világot megvilágosítottad, /’ Krisztus Istenünk, dicsőség néked!

Kontákok

Dicsőség… 7. hang

A halál hatalma / nem tarthatja többé fogságában a halandókat, / mert Krisztus leszállván, / annak erejét összetörte s elenyésztette, / a poklot pedig rabláncra fűzvén megkötötte. / Azért a próféták örvendeznek, lelkesülten kiáltván: / Íme, Üdvözítő jelent meg nekünk, /’ jertek, hívek, az örök feltámadásra!

Most és… 4. hang

Kijelentéd magadat ma a mindenségnek, / és a te orcád világossága, Uram, / jegyeztetett mireánk, / kik önérzettel dicsőítünk téged mondván: / leszállottál és megjelentél nekünk, /’ ó megközelíthetetlen világosság!

Prokimen

7. hang

Az Úr / erőt ad az ő népének, / az Úr megáldja / népét békességben. (Zsolt 28,11)

4. hang

Áldott aki az Úr nevében jő, / Isten az Úr és megvilágosít minket. (Zsolt 117,26-27)

Valóban méltó helyett…

Magasztald, / én lelkem, / a Jordánban megkeresztelt / Krisztus királyt!

Irmosz. A nyelv képtelen, / hogy téged eléggé dicsérjen, / s az emberi elme gyarló, / hogy téged méltóan magasztaljon, ó Istenszülő. / De jóságos lévén, / fogadd el a mi jó szándékunkat, / mert hálás szeretetünkről meg vagy győződve, // s mivel te vagy a kereszténység pártfogója, /’ azért dicsőítünk téged!

Áldozási vers

Megjelent a mi üdvözítő Istenünk kegyelme minden embernek. Alleluja.

Dicsérjétek Istent a mennyekben, dicsérjétek őt a magasságban! Alleluja.